Farmacijos studijų programos komiteto 2023-2024 mokslo metų ataskaita

Farmacijos studijų programos komitetas (toliau ˗ FSPK) pagal savo kompetencijas ir suteiktus įgaliojimus 2023-2024 mokslo metais sprendė su studijų programos turiniu susijusius klausimus.

FSPK sudėtis (patvirtinta MF Tarybos 2023-02-08 nutarimu Nr. (1.4E)150000-DTK-4)

Pirmininkė - prof. dr. Jolanta Gulbinovič.

Nariai:

* doc. dr. Jonas Grincevičius;
* doc. dr. Kristina Garuolienė;
* asist. dr. Rasa Kalėdaitė;
* asist. dr. Nora Šlekienė;
* jaunesn. asist. Indrė Trečiokienė;
* socialinio partnerio atstovė Asta Trumienė (UAB „Eurovaistinė“).

Studentų atstovai:

* Juliana Rudek;
* Lurdes Gaidelytė.

2023-2024 akademiniais metais vykusios veiklos:

Įvyko šeši FSPK posėdžiai.

1. 23-08-31 posėdžio metu patvirtintas 2023-2024 m. m. Farmacijos studijų programos dalyko „Farmacijos teisė ir profesinė etika“ aprašas.

24-02-26 MF Tarybos posėdžio metu patvirtinta nauja FSPK sudėtis:

(patvirtinta MF Tarybos 2024-02-28, (1.13 E) 150000-TPN-12)

Nauja komiteto pirmininkė – doc. dr. Kristina Garuolienė;

* doc. dr. Jonas Grincevičius;
* asist. dr. Rasa Kalėdaitė;
* doc. dr. Nora Šlekienė;
* jaunesn. asist. Indrė Trečiokienė;
* socialinio partnerio atstovė Kristina Zacharevič (UAB „Nemuno vaistinė“) nauja atstovė;
* studentų atstovas Juliana Rudek;
* studentų atstovas Lurdes Gaidelytė.
1. 24-03-07posėdžio metu naujos sudėties FSPK nariai apsvarstė Individualizuotą studijų taikymą VU tarpdiscipliniškumo bei tarptautinimo didinimo aspektais.

 Svarstyta mokslinių veiklų tematika ir FFC dėstytojų vykdomų mokslinių tyrimų temų patalpinimas į MF tinklalapį (24-02-21).

 Svarstytos Magistro temos 2025 metų gynimui.

 Nutarta iki 2024-05-01 parengti ir pateikti svarstymui Individualių dalykų aprašus.

1. 24-03-26 posėdžio metu pritarta Farmacijos studijų programos 2024-2025 m. m. dalykų aprašams.
2. 24-04-25 posėdžio metu pritarta Individualių studijų dalyko „Biofarmacija“ aprašui.

Svarstyta Farmacijos studijų 2025 m. gynimo Farmacijos Magistrų darbų temos. Nustatytas Farmacijos Magistrų temų pateikimo terminas iki kiekvienų einamųjų studijų metų rugsėjo 15 d.

1. 24-05-02 svarstyta Farmacijos studijų kokybės vertinimo darbo grupės formavimas ir studijų kokybės rodiklių aptarimas.
2. 24-06-17 svarstyta FSPK ataskaita už 2023-2024 m. m. Farmacijos studijų programos komiteto darbus.

Bendru posėdžio dalyvių sutarimu pritarti FSPK 2023-2024 m. m. ataskaitai.

Svarstyti Farmacijos studijų kokybės vertinimo klausimai (kokybės rodikliai, darbo grupės studijų kokybės vertinimo savianalizei sudarymas).

Pritarta bendru posėdžio dalyvių sutarimu šiems studijų kokybės vertinimo kriterijams:

* Grįžtamasis ryšys dėl studentų apklausų; vadovavimo magistro darbui kokybinis vertinimas.
* Grįžtamasis ryšys dėl studentų praktikų vietų bei vadovų vertinimo.
* Dėstytojų mokslinės veiklos vertinimas.
* Dėstytojų kvalifikacijos kėlimas (VU organizuojami kursai akademiniam personalui).
* Dėstytojų premijavimas remiantis „Vilniaus Universiteto Medicinos fakulteto premijų skyrimo už ekspertinę veiklą ir Universiteto ar fakulteto vykdomą mokslo ir studijų komunikacija tvarkos aprašu“.
* Vertinimo strategijų suvienodinimas Farmacijos studijų dalykų (modulių) aprašuose**.**

Svarstyta FSPK darbo organizavimo klausimai ateinančiais mokslo metais.

Nutarta bendru sutarimu, jog 2024-2025 m. m. FSPK posėdžiai bus organizuojami kas 2 mėn. (2024 m. rugsėjis, lapkritis bei 2025 m. sausis, kovas ir gegužė), išskyrus esant poreikiui organizuojamus papildomus posėdžius.

Parengė A. Čereškienė ausra.cereskiene@mf.vu.lt tel. 852398731